
PROIECT
Dispozitia Nr. 267/28.08.2026
privind delegarea unor atribuții de casier doamnei Matei Mihaela funcționar public în cadrul aparatului de specialitate al primarului comunei Miclești și stabilirea garanției materiale

Având în vedere:

· prevederile Legii nr. 53/2003 – Codul muncii, republicată;

· prevederile Legii nr. 57/2019 privind Codul administrativ;

· prevederile H.G. nr. 714/2018 privind stabilirea normelor pentru constituirea, administrarea și utilizarea garanțiilor bănești pentru gestionari;

· prevederile Legii nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor agenților economici, instituțiilor publice și organizațiilor cooperatiste, republicată;

· necesitatea asigurării continuității activității de casierie în cadrul Primăriei Comunei Miclești, județul Vaslui;

· Procesul-verbal de predare-primire a casieriei încheiat la data de 29.08.2026 între dl. Anton Gheorghe Liviu și dna. Matei Mihaela;

În temeiul art. 196 alin. (1) lit. b) din Codul administrativ,
CARP ION MARICEL, VICEPRIMARUL COMUNEI MICLEȘTI, JUDEȚUL VASLUI
DISPUNE:
Art. 1. — Începând cu data de 29.08.2026, pentru o perioadă de 6 luni calendaristice, doamna Matei Mihaela va desfășura și o parte din atribuțiile de casier al Primăriei Comunei Miclești, județul Vaslui.
Art. 2. — Doamna Matei Mihaela va îndeplini o parte din atribuțiile specifice funcției de casier, conform fișei postului și legislației în vigoare, răspunzând de gestionarea numerarului și a documentelor aferente activității de casierie.
Art. 3. — În conformitate cu prevederile Legii nr. 22/1969 și H.G. nr. 714/2018, se stabilește pentru doamna Matei Mihaela o garanție materială în cuantum de 100 lei din salariul de bază lunar brut, care se va constitui prin reținere lunară din salariu până la atingerea plafonului prevăzut de lege.
Suma reținută se depune într-un cont distinct, gestionat de instituție, și se restituie la încetarea raporturilor de muncă, conform dispozițiilor legale.
Art. 4. — Dl. Anton Gheorghe Liviu va preda gestiunea casieriei conform procesului-verbal de predare-primire încheiat între părți.
Art. 5. — Compartimentul Financiar-Contabil va lua măsurile necesare pentru punerea în aplicare a prezentei dispoziții.
Art. 6. — Prezenta dispoziție se comunică:

· Doamnei Matei Mihaela;

· Dlui Anton Gheorghe Liviu;

· Compartimentului Financiar-Contabil; Institutiei Prefectului Vaslui și se arhivează la dosarul de personal.
VICEPRIMAR,                                              
CARP ION MARICEL
